stanford-oval/wikipedia huggingface dataset:
PEN/Faulkner-palkinto
Palkitut

| Vuosi | Kirjailija | Teos | Suomennos | Maa |
| --- | --- | --- | --- | --- |
| 1981 | Walter Abish | How German Is It? |  |  Itävalta/ Yhdysvallat |
| 1982 | David Bradley | The Chaneysville Incident |  |  Yhdysvallat |
| 1983 | Toby Olson | Seaview |  |  Yhdysvallat |
| 1984 | Richard Wiley | Sent for You Yesterday |  |  Yhdysvallat |
| 1985 | Tobias Wolff | The Barracks Thief |  |  Yhdysvallat |
| 1986 | Peter Taylor | The Old Forest |  |  Yhdysvallat |
| 1987 | Richard Wiley | Soldiers in Hiding |  |  Yhdysvallat |
| 1988 | T. Coraghessan Boyle | World's End |  |  Yhdysvallat |
| 1989 | James Salter | Dusk |  |  Yhdysvallat |
| 1990 | E. L. Doctorow | Billy Bathgate | Gangsterin oppipoika |  Yhdysvallat |
| 1991 | John Edgar Wideman | Philadelphia Fire |  |  Yhdysvallat |
| 1992 | Don DeLillo | Mao II | Mao 2 |  Yhdysvallat |
| 1993 | Annie Proulx | Postcards |  |  Yhdysvallat |
| 1994 | Philip Roth | Operation Shylock |  |  Yhdysvallat |
| 1995 | David Guterson | Snow Falling on Cedars | Lumi peittää setripuut |  Yhdysvallat |
| 1996 | Richard Ford | Independence Day | Itsenäisyyspäivä |  Yhdysvallat |
| 1997 | Gina Berriault | Women in Their Beds |  |  Yhdysvallat |
| 1998 | Rafi Zabor | The Bear Comes Home |  |  Yhdysvallat |
| 1999 | Michael Cunningham | The Hours | Tunnit |  Yhdysvallat |
| 2000 | Ha Jin | Waiting | Odotus |  Yhdysvallat |
| 2001 | Philip Roth | The Human Stain | Ihmisen tahra |  Yhdysvallat |
| 2002 | Ann Patchett | Bel Canto |  |  Yhdysvallat |
| 2003 | Sabina Murray | The Caprices |  |  Yhdysvallat |
| 2004 | John Updike | The Early Stories 1953-1975 |  |  Yhdysvallat |
| 2005 | Ha Jin | War Trash |  |  Yhdysvallat |
| 2006 | E. L. Doctorow | The March | Marssi |  Yhdysvallat |
| 2007 | Philip Roth | Everyman | Jokamies |  Yhdysvallat |
| 2008 | Kate Christensen | The Great Man |  |  Yhdysvallat |
| 2009 | Joseph O'Neill | Netherland |  |  Irlanti |
| 2010 | Sherman Alexie | War Dances |  |  Yhdysvallat |
| 2011 | Deborah Eisenberg | The Collected Stories of Deborah Eisenberg |  |  Yhdysvallat |
| 2012 | Julie Otsuka | The Buddha in the Attic |  |  Yhdysvallat |
| 2013 | Benjamin Alire Sáenz | Everything Begins & Ends at the Kentucky Club |  |  Yhdysvallat |
| 2014 | Karen Joy Fowler | We Are All Completely Beside Ourselves | Olimme ihan suunniltamme |  Yhdysvallat |
| 2015 | Atticus Lish | Preparation for the Next Life |  |  Yhdysvallat |
| 2016 | James Hannaham | Delicious Foods |  |  Yhdysvallat |
| 2017 | Imbolo Mbue | Behold the Dreamers |  |  Kamerun/ Yhdysvallat |
| 2018 | Joan Silber | Improvement |  |  |
| 2019 | Azareen Van der Vliet Oloomi | Call Me Zebra |  |  |
| 2020 | Chloe Aridjis | Sea Monsters |  |  |
| 2021 | Deesha Philyaw | The Secret Lives of Church Ladies |  |  |
| 2022 | Rabih Alameddine | The Wrong End of the Telescope |  |  |
| 2023 | Yiyun Li | The Book of Goose |  |  |
| 2024 | Claire Jimenez | What Happened to Ruthy Ramirez |  |  |
Aiheesta muualla

PEN/Faulkner -säätiön kotisivut (Arkistoitu – Internet Archive) (englanniksi)
Oscar Lino Lopes Fernandes Braga

Oscar Lino Lopes Fernandes Braga (30. syyskuuta 1931 Malanje – 26. toukokuuta 2020) oli angolalainen roomalaiskatolinen piispa. Hänet vihittiin papiksi 26. heinäkuuta 1964 ja nimitettiin Benguelan hiippakunnan piispaksi 20. marraskuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Manuel Nunes Gabriel, jota avustivat Eduardo André Muaca ja Zacarias Kamwenho.
Lopes Fernandes Braga jäi eläkkeelle 18. helmikuuta 2008.
Optima (kirjaintyyppi)

Optima
Optima on Hermann Zapfin sunnittelema humanistinen sans-serif kirjaintyyppi. Vaikka Optima luokitellaankin yleensä sans-serif kirjaintyypiksi, voidaan sitä oikeastaan pitää päätteettömänä serif-kirjaintyyppinä. Optima on saanut innoituksensa klassisista roomalaisista kapiteelikirjaimista sekä renessanssin aikaisista hautakiviin hakatuista kirjaimista, jotka Zapf näki Firenzessä vuonna 1950. Zapf viimeisteli kirjaintyypin vuonna 1952, ja se tuli saataville metallikirjasimina vuonna 1958. Linotype-versio ilmestyi pari vuotta myöhemmin.
Aiheesta muualla

Kuvia tai muita tiedostoja aiheesta Optima (kirjaintyyppi) Wikimedia Commonsissa
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Ondřej Němec

| Ondřej Němec |
| --- | --- |

Henkilötiedot
Syntynyt: 18. huhtikuuta 1984 (ikä 40) Třebíč, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  91 kg
Pelaajaura
Pääsarjaura:  2001–
Aik. seurat:  HC Vsetín (ČEL/Tšekki2) Wilkes-Barre/Scranton Penguins (AHL) HC Karlovy Vary (ČEL) Severstal Tšerepovets (KHL) Lev Praha (KHL) Atlant (KHL) TsSKA Moskova (KHL) HC Kometa Brno (ČEL) HC Sparta Praha (ČEL) Berani Zlín (ČEL)
NHL-varaus:  35. varaus, 2002 Pittsburgh Penguins
Ondřej Němec (s. 18. huhtikuuta 1984 Třebíč, Tšekkoslovakia) on tšekkiläinen uransa lopettanut jääkiekkopuolustaja ja maailmanmestari. Hänen vahvuuksiinsa kuuluvat peliäly, luistelu, kiekonhallinta, syöttäminen ja taklaaminen. Němec laukoo oikealta.
Ura > Seuraura

Němec on SK Horácká Slavia Třebíčin kasvatti. Hän pelasi myöhemmät juniorivuotensa kuitenkin HC Vsetínissä, jonka Extraliga-joukkueessa Němec debytoi vain 17-vuotiaana kaudella 2001–2002. Hänen tulokaskautensa toi siellä 44 runkosarjaottelussa tehot 5+3=8. Němec pelasi miesten pelejä myös lainalla yhden runkosarja- ja kahdeksan playoff-ottelun verran kasvattajaseurassaan SK Horácká Slavia Třebíčissä sarjatasoa alempana 1. Národní Hokejová Ligassa.
Pittsburgh Penguins varasi Němecin toisella kierroksella 35. pelaajana NHL:n varaustilaisuudessa 2002. Hän vietti kolme seuraavaa kautta pääasiassa VHK Vsetínin vahvuudessa, mutta loppukaudella 2003–2004 Němec kävi AHL-joukkue Wilkes-Barre/Scranton Penguinsin vahvuudessa pelaamassa seitsemän sekä runkosarja- että playoff-ottelua. Kaudeksi 2005–2006 hän siirtyi HC Karlovy Varyn riveihin. Kaudella 2008–2009, kevään 2009 pudotuspeleissä Němec oli kuudella osumallaan Extraligan eniten maaleja tehnyt puolustaja ja hän jakoi lukemalla +8 Karlovy Varyn sisäisen tehotilaston voiton Josef Řezníčekin kanssa. Němec voitti kauden päätteeksi Tšekin-mestaruuden. Kaudella 2000–2010 hän teki liigan yhden kauden piste-ennätyksensä tehoilla 7+19=26, joilla Němec jakoi Karlovy Varyn sisäisen pistepörssin kolmannen sijan Marek Melenovskýn kanssa ja Extraligan puolustajien pistepörssin seitsemännen sijan HC Vítkovicen Vladimír Sičákin kanssa.
Kaudeksi 2010–2011 Němec siirtyi kaksivuotisella sopimuksella KHL-joukkue Severstal Tšerepovetsiin. Hän oli 12 osumallaan joukkueen eniten maaleja tehnyt puolustaja. Kaudeksi 2012–2013 Němec siirtyi KHL:n tšekkiläiseen laajennusjoukkue Lev Prahaan, jonka varakapteeniksi hän nousi. Hän teki liigan yhden kauden piste-ennätyksensä tehoilla 6+16=22, joilla Němec oli joukkueen tehokkain puolustaja ja toiseksi paras pistemies Jakub Klepišin jälkeen. Hän pelasi kauden aikana myös KHL:n tähdistöottelussa. Kaudella 2013–2014, kevään 2014 pudotuspeleissä Němec voitti Levin sisäisen tehotilaston lukemalla +8. Hän eteni joukkueen kanssa aina Gagarin Cup -finaaleihin, mutta mestaruuden vei lopulta kuitenkin Metallurg Magnitogorsk otteluvoitoin 4–3. Němec valittiin kauden päätteeksi KHL:n ensimmäiseen tähdistökentälliseen. Hänet valittiin myös liigan huhtikuun 2014 kuukauden puolustajaksi.
Němec teki kesäkuussa 2014 kaksivuotisen jatkosopimuksen Lev Prahan kanssa, mutta ennen kautta 2014–2015 seura ajautui kuitenkin talousvaikeuksiin ja lopetti toimintansa. Němec jatkoi KHL-uraansa Atlantissa ja toimi joukkueen kapteenina, kunnes hän siirtyi kesken kauden, joulukuussa 2014 kevääseen 2016 asti ulottuvalla sopimuksella TsSKA Moskovaan. Němec siirtyi kaudeksi 2015–2016 kuitenkin jatkamaan uraansa Severstal Tšerepovetsiin.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2010 | jääkiekko |  |
|  Pronssia | Slovakia 2011 | jääkiekko |  |
|  Pronssia | Helsinki 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Slovakia 2002 | jääkiekko |  |
Němec edusti Tšekkiä MM-kilpailuissa vuosina 2009, 2010, 2011, 2012, 2014 ja 2015. Vuoden 2010 turnaus päättyi maailmanmestaruuteen ja vuosien 2011 ja 2012 turnaukset pronssiin. Vuoden 2014 turnauksessa hän toimi Tšekin varakapteenina. Vuoden 2015 Němec jakoi joukkueen sisäisen tehotilaston voiton Dominik Simonin kanssa lukemalla +5.
Němec pelasi myös alle 20-vuotiaiden MM-kilpailuissa vuonna 2004 sekä alle 18-vuotiaiden MM-kilpailuissa vuonna 2002, jolloin hän voitti pronssia. Němec jakoi turnauksen puolustajien pistepörssin voiton kolmen muun pelaajan kanssa.
Pasadena

Pasadena voi tarkoittaa ainakin seuraavia:
Pasadena, kaupunki Kaliforniassa, Yhdysvalloissa
Pasadena, kaupunki Texasissa, Yhdysvalloissa
Pasadena, yhdysvaltalainen televisiosarja vuodelta 2001
USS Pasadena (SSN-752), Yhdysvaltain laivaston ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pasadena”, voi hakea sivunnimihaulla, laajalla sivunnimihaulla tai tekstihaulla.
Paise

Abskessi
Paise puhkaisun ja tyhjennyksen jälkeen.
Paise eli absessi on märkäpesäke, joka syntyy paikallisen tulehduksen seurauksena. Kudokseen alkaa kertyä verta, bakteereja ja veren valkosoluja sisältävää usein kellertävää ja pahanhajuista eritettä eli märkää. Paineen kasvaessa erite pyrkii poistumaan syntyvän tiehyen eli fistelin kautta. Iholla oleva paise voi syntyä bakteerien tunkeutuessa ihoon karvatupen tai ihovaurion kuten haavan kautta. Paise saattaa kutista ja kirvellä. Hoitamatta paise voi kuolettaa kudosta.
Paiseen hoito vaatii usein sen puhkaisun ja tyhjennyksen esimerkiksi katetrin tai dreenin avulla. Monissa tapauksessa tarvitaan antibioottilääkitystä, etenkin jos potilaan yleistila tai muut sairaudet sitä vaativat.
Aiheesta muualla

Kuvia tai muita tiedostoja aiheesta Paise Wikimedia Commonsissa
Mamajevin kurgaani

Mamajevin kurgaani.
Mamajevin kurgaani (ven. Мамаев курган, Mamajev kurgan) on korkea kukkula Volgogradissa (entinen Stalingrad) Etelä-Venäjällä. Mamajevin kurgaani on entinen tataarien hautakumpu, ja sen nimi tulee tataaripäällikkö Mamaista. Nykyään kukkula tunnetaan lähinnä sen merkityksestä Stalingradin taistelun tapahtumissa ja valtavasta toisen maailmansodan muistomerkkien kompleksista. Merkittävin muistomerkki on kukkulan laelle pystytetty suunnaton Äiti synnyinmaa -patsas, joka on 87 metriä korkea.
Stalingradin taistelu ja kurgaani

Kun Friedrich Pauluksen johtama Saksan 6. armeija aloitti hyökkäyksensä Stalingradin keskustaan kesällä 1942, Mamajevin kurgaani oli yksi hyökkäyksen pääkohteista. Kukkulasta (joka sotilaskartoissa tunnetaan sen metrikorkeuden perusteella myös nimellä "kukkula 102,0") käytiin heti alussa rajuja taisteluja. Kukkulan hallinta oli taistelun kannalta tärkeää, sillä sen laelta pystyi hallitsemaan koko Stalingradin keskustaa. Saksalaisten lopulta vallattua kukkulan he käyttivät sitä sillanpäänä itse kaupungin valtaamiseen. Saksalaiset valtasivat kurgaanin kupeella sijaitsevan rautatieaseman 14. syyskuuta 1942.
Samana päivänä Aleksander Rodimtsevin komentama Neuvostoliiton 13. kaartin kivääridivisioona ylitti Volgan raskaassa tykistötulessa. 13. divisioonan joukot hyökkäsivät kurgaanille ja joutuivat veriseen taisteluun. 16. syyskuuta 1942 mennessä Rodimtsevin joukot valtasivat Mamajevin kurgaanin takaisin. Seurasi raskaita taisteluja, ja seuraavina päivinä lähes kaikki 13. divisioonan kurgaanille lähetetyt joukot oli tuhottu. Seuraavina päivinä saksalaiset tekivät vastahyökkäyksiä.
27. syyskuuta 1942 saksalaiset hallitsivat jälleen Mamajevin kurgaania. Neuvostojoukot kuitenkin pitivät asemansa kukkulan rinteillä, ja 284. kivääridivisioonan vahvistettua neuvostojoukkojen puolustusta taistelut kurgaanilla pysähtyivät. Saksalaiset pysyivät kukkulalla asemissa 26. tammikuuta 1943 asti, jolloin Stalingradin piiritys oli käytännössä päättynyt.
Neuvostoliiton marsalkka ja Stalingradin taistelun sankari Vasili Tšuikov on haudattu Mamajevin kurgaaniin, samoin kuin tarkka-ampuja Vasili Zaitsev.
Aiheesta muualla

Wikimedia Commonsissa on kuvia tai muita tiedostoja aiheesta .
Mamajevin kurgaanin museo Volgogradissa (venäjäksi)(englanniksi)(saksaksi)
Google-Mapsin ilmakuva kukkulasta
Paisley

Paisley Skotlannissa
Paisley (gaeliksi Pàislig) on Länsi-Skotlannissa Renfrewshiren hallintoalueella sijaitseva kaupunki. Paisley on hallintoalueen pääkaupunki, ja sen asukasluku vuonna 2001 oli 74 170. Paisley on osa suur-Glasgow'n aluetta, ja sen etäisyys Glasgow'n keskustaan on noin 11 kilometriä.
Rautatieasema
Aiheesta muualla

Kuvia tai muita tiedostoja aiheesta Paisley Wikimedia Commonsissa
Paisleyn kotisivut
Pallacanestro Roseto 1946

| Pallacanestro Roseto 1946 |
| --- | --- |

Liiga:  Lega Nazionale Pallacanestro
Perustettu:  1946
Historia:  1946–2007 Roseto Basket 2008– Pallacanestro Roseto 1946
Areena:  PalaMaggetti kapasiteetti 4 200
Kotipaikka:  Roseto degli Abruzzi, Italia
Värit:           
Presidentti:   	Federico Mellone
Päävalmentaja:  Niksa Bavcevic
Kotisivu:  www.pallacanestroroseto1946.com
Pallacanestro Roseto 1946 tai Roseto Basket on italialainen koripalloseura Roseto degli Abruzzista. Seura pelasi Serie A:ssa vuosina 2000-2006, jonka jälkeen se putosi LegADuehen. Kauden 2008–2009 jälkeen se putosi Lega Nazionale Pallacanestroon.
Aiheesta muualla

Virallinen kotisivu (Arkistoitu – Internet Archive)
Legadue
Pasaatituulten kohtaamisvyöhyke

Pasaatituulten kohtaamisvyöhyke NOAAn GOES-11-satelliitin kuvakoosteessa vaakasuuntaisena pilvivyönä kuvan keskellä.
Kaavaimeinen esitys maapallon suuresta ilmakehän kiertoliikkeestä. Kaakosta ja koillisesta tuulevat pasaatit kohtaavat päiväntasaajan lähistöillä, jossa on matalapaine ja ilman ylösvirtaus.
Pasaatituulten kohtaamisvyöhyke, usein merimieskielellä doldrumit (engl. doldrums) on osa ilmakehän kiertoliikettä; päiväntasaajan tienoilla sijaitseva alue, jossa vallitsee yleisesti matalapaine ja ilman nousuliikkeet ovat yleisiä. Tämä synnyttää rankkasateita ja ukkosia. Muuna aikana vyöhykkeellä vallitsee usein tyven. Se tunnetaan usein lyhenteellä ITCZ, englanninkielisestä nimestään Intertropical convergence zone. Muita käytettyjä lyhenteitä ovat ITZ ja ITC. Kohtaamisvyöhykkeellä kohtaavat pasaatituulet, ja niiden tuoma ilma nousee ylöspäin aiheuttaen kuuropilviä ja rankkoja sateita. Vyöhykkeellä sataa yli 200 päivänä vuodessa.[lähde? ]
Vyöhyke liikkuu vuodenaikojen mukaan seuraten auringon zeniittiasemaa. Kesällä konvergenssi siirtyy päiväntasaajasta ainakin 500 kilometriä pohjoiseen. Sen liike aiheuttaa tropiikin sadekaudet yhdessä monsuunin kanssa. Kaiken lisäksi monsuuni ohjailee konvergenssin liikkeitä. Kesäinen pohjoisessa oleva voimakas monsuunimatala pyrkii imemään konvergenssia pohjoisemmaksi kuin se muuten menisi. Merellä konvergenssin liike ei ole yhtä selvää kuin mantereella, koska hitaammin muuttuva meren lämpötila määrää mereisen matalapaineen alueen.
Näkijä

| Näkijä> Medium |
| --- | --- |

Tyyli:  rikos, draama
Kestoaika:  45 min
Luoja(t):  Glenn Gordon Caron
Pääosissa:   Patricia Arquette  Jake Weber  Miguel Sandoval  David Cubitt  Sofia Vassilieva  Maria Lark  Madison Carabello  Miranda Carabello 
Alkuperämaa:  Yhdysvallat
Alkuperäiskieli:  englanti
Verkko:    NBC (2005–2009)   CBS (2009–2011)   Nelonen 
Esitetty:  3. tammikuuta 2005 –  21. tammikuuta 2011
Tuotantokausia:  7
Jaksoja:  129
Tuotanto
Tuottaja(t):   Laurie Seidman  Kelsey Grammer  Larry Teng  Diane Salzberg  Glenn Gordon Caron  Ronald L. Schwary  Steve Stark 
Tuotantoyhtiö(t):   Picturemaker Productions  Grammnet Productions  Paramount Network Television  CBS 
Palkinnot
Voitetut:  Emmy, paras naispääosa draamasarjassa (Patricia Arquette, 2005)
Ehdokkuudet:  Golden Globe, paras naispääosa draamasarjassa (Patricia Arquette; 2006, 2007, 2008)  Emmy, paras naispääosa draamasarjassa (Patricia Arquette, 2007)  Emmy, paras vieraileva naisnäyttelijä draamasarjassa (Anjelica Huston, 2008)
Aiheesta muualla
Virallinen sivusto
IMDb 
Näkijä (Medium) on yhdysvaltalainen draamasarja. Sarjan päähenkilönä on meedio Allison DuBois, joka hyödyntää kykyään muodostaa yhteys kuolleisiin työssään syyttäjänvirastossa. DuBois'ta esittävä Patricia Arquette on palkittu roolistaan Emmy-palkinnolla kategoriassa Paras naispääosa draamasarjassa vuonna 2005.
Tuotanto

Sarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005–2009. Sarja siirtyi CBS:lle viiden tuotantokauden jälkeen vuonna 2009. Syksyllä 2010 alkoi seitsemäs tuotantokausi, joka on sarjan viimeinen. Suomessa Näkijää on esittänyt Nelonen.
Näkijä perustuu sen konsulttinakin toimivan meedio ja kirjailija Allison DuBois’n elämään. NBC:n websivulla tosielämän DuBois’n on väitetty avustaneen viranomaisia murha- ja katoamistapauksissa, mutta nimeltä mainitut viranomaiset ovat kiistäneet väitteet. Tiettävästi oikean DuBois’n työ lainvalvonnan parissa rajoittuu opiskeluaikaiseen harjoittelijuuskauteen Phoenixin syyttäjänvirastossa. Kuten sarjan päähenkilö, tosielämän DuBois on naimisissa insinööri Joe DuBois'n kanssa ja kolmen lapsen äiti.
Näyttelijät ja hahmot

| 0 | 1 | 2 |
| --- | --- | --- |
|  Patricia Arquette  | … |  Allison DuBois   |
|  Jake Weber  | … |  Joe DuBois, Allisonin aviomies, insinööri   |
|  Miguel Sandoval  | … |  Manuel Devalos, piirisyyttäjä   |
|  David Cubitt  | … |  Lee Scanlon, etsivä   |
|  Sofia Vassilieva  | … |  Ariel DuBois, Allisonin tytär   |
|  Maria Lark  | … |  Bridgette DuBois, Allisonin tytär   |
|  Madison ja Miranda Carabello  | … |  Marie DuBois, Allisonin tytär   |
|  Tina DiJoseph  | … |  Lynn DiNovi, apulaissyyttäjä   |
|  Ryan Hurst  | … |  Michael ”Lucky” Benoit, Allisonin velipuoli   |
|  Arliss Howard  | … |  Kenneth Push, Texasin ratsupoliisien päällikkö   |
|  Holliston Coleman  | … |  Hannah, Arielin ystävä   |
|  Anjelica Huston  | … |  Cynthia Keener, yksityisetsivä   |
Juoni

Allison DuBois on naimisissa oleva kolmen lapsen äiti, jolla on kyky puhua kuolleiden kanssa ja nähdä heihin tai tuleviin rikoksiin liittyviä vihjeitä unissaan. Allison toimii Phoenixin syyttäjäntoimistossa profiloijana, mutta hyödyntää työssään myös yliluonnollisia kykyjään ja tutkii rikoksia yhdessä etsivä Lee Scanlonin ja muiden viranomaisten kanssa. Hänen esimiehenään toimii syyttäjä Manuel Devalos. Sarjassa seurataan myös DuBois'n perhe-elämää.
Aiheesta muualla

CBS - Medium - sarjan viralliset kotisivut
NBC - Medium - sarja NBC:n sivustolla
Näkijä Nelosen sivustolla (Arkistoitu – Internet Archive)
Näkijä Internet Movie Databasessa (englanniksi)
Näkijä TV.comissa (Arkistoitu – Internet Archive)
Nordanstigin kunta

| Nordanstigin kunta |
| --- | --- |
 vaakuna

Valtio:   Ruotsi
Lääni:  Gävleborgin lääni
Maakunta:  Hälsingland
Keskustaajama:  Bergsjö
Kuntakoodi:  2132
Pinta-ala  ():  
 – Maa:  1 370,48 km²
Väkiluku (31.12.2021)  ():  9 480
 – Väestötiheys:  6,9 as./km²
 
 www.nordanstig.se 
Infobox OKVirheellinen NIMI-arvo: 
Rönnskärin saari Hälsinglandin rannikolla Stockan ulkopuolella.
Nordanstigin kunta (ruots. Nordanstigs kommun) on Gävleborgin läänissä sijaitseva Ruotsin kunta. Maakuntajaossa se kuuluu Hälsinglandiin. Kunnan keskustaajama on Bergsjö.
Kunnan maapinta-ala on 1 370,48 neliökilometriä (1.1.2016) ja asukasluku 9 480 henkeä (31.12.2021).
Vuonna 2007 kunnassa oli 53,70 km² peltoa, joten saman ajankohdan maapinta-alaan vertaamalla saadaan peltojen osuudeksi 3,9 prosenttia kunnan maapinta-alasta.
Kuntajaon kehitys

Vuoden 1952 kuntauudistuksessa Harmångerin, Ilsbon ja Jättendalin maalaiskunnat liitettiin Harmångerin "suurkunnaksi". Bergsjön, Gnarpin ja Hasselan maalaiskuntiin uudistus ei vaikuttanut. Vuonna 1974 Harmånger, Bergsjö, Gnarp ja Hassela yhdistettiin, ja kunnan keskustaajamaksi valittiin Bergsjö. Uusi kunta nimettiin Nordanstigin kunnaksi. Nimen Nordanstig otti ensi kerran käyttöön arkkipiispa Nathan Söderblom, kun hän vuonna 1916 nimesi Hälsinglandin pohjoisen ylisen rovastikunnan Nordanstigin rovastikunnaksi.
Vaakuna

Vain Gnarpin maalaiskunnalla oli aikaisemmin oma vaakuna.
Gnarpin maalaiskunta
Väestönkehitys

| Nordanstigin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 14 179 | 14 179 |
| 1955 | 1955 |    | 13 652 | 13 652 |
| 1960 | 1960 |    | 12 781 | 12 781 |
| 1965 | 1965 |    | 12 033 | 12 033 |
| 1970 | 1970 |    | 11 469 | 11 469 |
| 1975 | 1975 |    | 11 576 | 11 576 |
| 1980 | 1980 |    | 11 962 | 11 962 |
| 1985 | 1985 |    | 11 603 | 11 603 |
| 1990 | 1990 |    | 11 541 | 11 541 |
| 1995 | 1995 |    | 11 084 | 11 084 |
| 2000 | 2000 |    | 10 282 | 10 282 |
| 2005 | 2005 |    | 9 847 | 9 847 |
| 2010 | 2010 |    | 9 611 | 9 611 |
| 2015 | 2015 |    | 9 490 | 9 490 |
| 2020 | 2020 |    | 9 483 | 9 483 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 799 | 8,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 105 | 1,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 439 | 4,6 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 8 147 | 85,8 |
Hieman vanhempien vuoden 2009 lopun tietojen mukaan kunnassa asui 109 Suomessa syntynyttä, mikä vastasi 1,1 prosenttia kunnan väestöstä.
Vielä vanhempien vuoden 1984 lopun tietojen mukaan 2,0 prosenttia kunnan asukkaista oli ulkomailla syntyneitä. Tuolloin kunnassa asui 133 Suomessa syntynyttä, mikä vastasi 1,1 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 166 959 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 49 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 18,9 %
18–64-vuotiaat: 57,0 %
65 vuotta täyttäneet: 24,0 %